CELEX: 22002D0370
Language: fi
Date: 2002-05-13 00:00:00
Title: 2002/370/EY: EU—Meksiko-yhteisneuvoston päätös N:o 3/2002, tehty 13 päivänä toukokuuta 2002, tiettyjen EU—Meksiko-yhteisneuvoston päätöksen N:o 2/2000 liitteissä I ja II lueteltujen tuotteiden tullikohtelusta

Avis juridique important

|

22002D0370

2002/370/EY: EU—Meksiko-yhteisneuvoston päätös N:o 3/2002, tehty 13 päivänä toukokuuta 2002, tiettyjen EU—Meksiko-yhteisneuvoston päätöksen N:o 2/2000 liitteissä I ja II lueteltujen tuotteiden tullikohtelusta  

Virallinen lehti nro L 133 , 18/05/2002 s. 0028 - 0028

EU-Meksiko-yhteisneuvoston päätös N:o 3/2002,tehty 13 päivänä toukokuuta 2002,tiettyjen EU-Meksiko-yhteisneuvoston päätöksen N:o 2/2000 liitteissä I ja II lueteltujen tuotteiden tullikohtelusta(2002/370/EY)YHTEISNEUVOSTO, jokaottaa huomioon Brysselissä 8 päivänä joulukuuta 1997 allekirjoitetun Euroopan yhteisön ja sen jäsenvaltioiden sekä Meksikon yhdysvaltojen sopimuksen taloudellisesta kumppanuudesta, poliittisesta yhteensovittamisesta ja yhteistyöstä(1),ottaa huomioon 23 päivänä maaliskuuta 2000 tehdyn EU-Meksiko-yhteisneuvoston päätöksen N:o 2/2000, jäljempänä "päätös N:o 2/2000", ja erityisesti sen 3 artiklan 5 kohdan(2),sekä katsoo seuraavaa:(1) Päätöksen N:o 2/2000 3 artiklan 5 kohdassa annetaan yhteisneuvostolle valtuudet nopeuttaa tullien poistamista tai muutoin parantaa markkinoillepääsyn edellytyksiä ja säädetään, että nämä toimenpiteet saavat etusijan niihin ehtoihin nähden, jotka on vahvistettu asianomaisen tuotteen osalta päätöksen 4-10 artiklassa.(2) On tarpeen vahvistaa, että 4 luokkaan kuuluviin sopimuspuolten tuotteisiin soveltamat tuontitullit eivät saisi ylittää liitteissä I ja II vahvistettuja perustulleja,ON PÄÄTTÄNYT SEURAAVAA:1 artikla1. Liitteessä I olevassa 4 luokassa lueteltuihin Meksikosta peräisin oleviin tuotteisiin sovellettavat yhteisön tuontitullit eivät saa ylittää kyseisessä liitteessä näille tuotteille vahvistettuja perustulleja.2. Liitteessä II olevassa 4 luokassa lueteltuihin yhteisöstä peräisin oleviin tuotteisiin sovellettavat Meksikon tuontitullit eivät saa ylittää kyseisessä liitteessä näille tuotteille vahvistettuja perustulleja.2 artiklaTämä päätös tulee voimaan viidentenä päivänä sen jälkeen, kun yhteisneuvosto on tehnyt sen.Tehty Brysselissä 13 päivänä toukokuuta 2002.Yhteisneuvoston puolestaJ. Piqué I CampsL. E. Derbez Bautista(1) EYVL L 276, 28.10.2000, s. 45.(2) EYVL L 157, 30.6.2000, s. 10.